
        Nr. 16002/07.10.2025 
RAPORT DE SPECIALITATE

referitor la proiectul de hotărâre privind aprobarea Planului de acțiune pentru gestionarea

cainilor fără stăpân din comuna Cornetu, județul Ilfov
         În conformitate cu prevederile art. 1 alin.(1) Ordonanţa de Urgenţă nr. 155/2001  privind aprobarea programului de gestionare a câinilor fară stăpân, aprobată prin Legea nr. 227/2002, cu modificările şi completările ulterioare, Consiliile locale, respectiv Consiliul General al Municipiului Bucureşti au obligaţia de a înfiinţa, în funcţie de necesităţi, în termen de 60 de zile de la data intrării în vigoare a prezentei ordonanţe de urgenţă, servicii specializate pentru gestionarea câinilor fără stăpân.

           Potrivit prevederilor art. 3 alin. (3), art. 11 din H.G. nr. 1059/2013 pentru aprobarea Normelor metodologice de aplicare a O.U.G. nr. 155/2001, serviciile pot fi organizate în cadrul serviciilor publice aflate în subordinea consiliilor locale.

         Serviciile specializate pentru gestionarea câinilor fără stăpân, respectiv operatorii  serviciilor specializate pentru gestionarea câinilor fără stăpân au obligaţia ca, în termen de cel mult 60 de zile de la intrarea în vigoare a prezentelor norme metodologice, să facă o evaluare a numărului de câini fără stăpân aflaţi pe raza unităţii administrativ-teritoriale unde funcţionează şi să întocmească un plan de acţiune pentru gestionarea acestora.

         Planul de acţiune prevăzut la alin. precedent trebuie să conţină cel puţin următoarele elemente:

a)prezentarea teritoriului, respectiv suprafaţă şi număr de locuitori;

b)evaluarea numărului de câini fără stăpân sterilizaţi şi nesterilizaţi de pe raza teritoriului;

c)prezentarea resurselor materiale necesare, respectiv numărul mijloacelor de transport şi capacitatea acestora, capacitatea de cazare totală, capacitatea de cazare alocată  pentru câinii adoptaţi la distanţă;

d)prezentarea resurselor de personal necesare, respectiv: personal pentru transport, personal pentru capturare, personal pentru îngrijire;

e)prezentarea acţiunilor care vor fi întreprinse;

f)planificarea acţiunilor, respectiv graficul anual al acţiunilor, defalcat pe luni;

g)hărţi detaliate ale teritoriului cu distribuţia populaţiei de câini fără stăpân;

h)termene precise pentru aplicarea măsurilor;

i)termene pentru reevaluarea numărului de câini fără stăpân de pe raza teritoriului care trebuie efectuată semestrial.

Prin Hotărârea Consiliului Local Cornetu nr. 46 din 31.05.2024 s-a aprobat  înființarea  Serviciului de gestionare a câinilor fără stăpân la nivelul Comunei Cornetu, județul Ilfov și stabilirea modalității de gestiune.
Prin Planul de acțiune pentru gestionarea cainilor fără stăpân din Comuna Cornetu, județul Ilfov, s-au planificat acțiunile ce se vor desfășura pentru buna gestionare a cainilor fără stăpân.

 Tinand cont de cele prezentate mai sus  considerăm că este legală și oportună aprobarea proiectului de hotărâre privind aprobarea Planului de acțiune pentru gestionarea câinilor fără stăpân din comuna Cornetu, județul Ilfov.
Întocmit,

Secretarul comunei Cornetu,

Daniela Vasilescu

